James Spencer Cleverly
James Cleverly er en konservativ britisk politiker. Han har været medlem af Det Britiske Parlament siden 2015 og har beklædt flere ministerposter før han blev udnævnt til udenrigsminister af Liz Truss i hendes nye regering i starten af september 2022. Han var erklæret tilhænger af britisk udtræden af EU ved folkeafstemning i 2016 og blev belønnet af Boris Johnson, da denne overtog posten som premierminister efter Theresa May i 2019. Udover ministerposter har han også været organisatorisk viceformand for Conservative Party fra 2019 til 2020.
James Cleverly er uddannet fra to privatskoler efterfulgt af en officersuddannelse i den britiske hær. Da hans militære karriere måtte indstilles pga. af en benskade tog han en bachelorgrad i hotelledelse og arbejde i forlagsbranchen inden han påbegyndte sin politiske karriere.